
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 10.07.2026, ora 08.00 – 11.07.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 11.07.2026, ora 07.00
RÂURI

Debitele au fost, în general, staționare, exceptând râurile din bazinele hidrografice: Vișeu, Iza, Tur, Someș, Mureș, Bega, Timiș, Vedea și Siret (exceptând bazinul Bârladului), unde au fost în scădere.

Pe cursurile mijlocii și inferioare ale Dâmboviței, Ialomiței si pe cursul superior al Prutului, debitele au fost în creștere datorită propagării.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinele hidrografice: Vedea,  bazinele superioare ale Vișeului, Ialomiței, Bistriței, unii afluenți din bazinul superior al Argeșului și mai mici (sub 30%), pe râurile din bazinele: Tur, Lăpuș, Crasna, Barcău, Crișuri, Timiș, Bârzava, Moravița, Caraș, Nera, Cerna, Bârlad, bazinul superior și mijlociu al Sucevei, cursul mijlociu și inferior al Prutului, afluenții acestuia și pe unii afluenți din bazinele inferioare ale Jiului, Oltului și Argeșului.

A fost în vigoare AVERTIZAREA HIDROLOGICĂ nr. 75 din 09.07.2026, până la ora 09:00.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi, în general, staționare, exceptând râurile din bazinele hidrografice: Vișeu, Iza, Tur, Someș, Mureș și Siret (exteptând râurile din bazinul Bârladului), unde vor fi în scădere.

Pe cursul superior al Prutului, debitele vor fi în creștere prin propagare.

Sunt posibile creșteri de niveluri și debite, pe unele râuri din zonele de deal și de munte, mai ales pe cele din nordul, nord-estul țării, ca urmare a precipitațiilor prognozate, sub formă de aversă.

Nivelurile pe râuri la stațiile hidrometrice se vor situa sub COTELE DE ATENȚIE.
DUNĂRE
Debitul la intrarea în țară (secțiunea Baziaș) în intervalul 10 – 11.07.2026 a fost în scădere ușoară, având valoarea de 2000 m3/s, sub media multianuală a lunii iulie (4700 m3/s).

În aval de Porţile de Fier debitele au fost în scădere
Debitul la intrarea în țară (secțiunea Baziaș) va fi în scădere (1900 m3/s).

În aval de Porțile de Fier debitele vor fi în scădere.

2. Situația meteorologică în intervalul 10.07.2026, ora 09.00 – 11.07.2026, ora 06.00
ÎN ŢARĂ

Regimul termic a continuat să fie caracterizat de valori mai mici decât mediile climatologic specifice datei în cea mai mare parte a țării, dar mai ales în nord, centru și est, unde pe arii restrânse s-au înregistrat temperaturi cu până la 7 grade mai coborâte decât cele normale. Cerul a fost variabil, cu înnorări temporare după-amiaza și în prima parte a nopții, când au fost perioade cu manifestări de instabilitate atmosferică la început în Carpații Orientali și Meridionali, apoi și în Maramureș, Moldova, pe arii restrânse în Transilvania, Muntenia, Dobrogea și restul zonei de munte. Au fost averse în general slabe și descărcări electrice pe alocuri în nord și est. Vântul a suflat slab și moderat, cu intensificări de scurtă durată în nord-estul Moldovei și sud-vestul Olteniei și pe crestele montane înalte (viteze la rafală de 40...45 km/h și la munte de 60...80 km/h). Temperaturile maxime s-au încadrat între 18 grade la Ocna Șugatag și 30 de grade la Sânnicolau Mare, Jimbolia și Bechet, iar la ora 6 se înregistau valori termice erau cuprinse între 7 grade la Întorsura Buzăului și 20 de grade la Sulina. Pe alocuri, spre finalul intervalului, s-a format ceață în Moldova și în estul Transilvaniei. OBSERVAȚIE - de ieri dimineață de la ora 6 au fost în vigoare 2 mesaje pentru fenomene meteorologice periculoase imediate cod galben emise de către SRPV Bacău.
LA BUCUREŞTI

Vremea a fost predominant frumoasă, iar valorile termice diurne au fost comparabile cu cele din ziua precedentă. Cerul a fost variabil, mai mult senin în prima parte a zilei și noaptea, iar vântul a suflat slab și moderat. Temperatura maximă a fost de 27 de grade în Băneasa și 28 de grade la Filaret și Afumați, iar la ora 6 se înregistrau 12 grade în Băneasa, 14 grade la Afumați și 15 grade la Filaret.
3. Prognoza meteorologică în intervalul 11.07.2026, ora 09.00 – 12.07.2026, ora 09.00
ÎN ŢARĂ

Valorile termice vor fi în creștere față de ziua anterioară în majoritatea zonelor, mai semnificativ în vestul și sudul țării unde vremea va deveni călduroasă. Cerul va fi variabil, cu înnorări temporar accentuate după-amiaza și seara local la munte, în Moldova și Maramureș și izolat în Transilvania, Crișana și Dobrogea, iar noaptea în sudul Banatului și al Olteniei unde vor fi perioade cu averse și descărcări electrice. Cantitățile de apă pe parcursul zilei vor fi în general de 5...15 l/mp, iar noaptea de 1...5 l/mp și doar izolat peste 10 l/mp. Vântul va sufla slab și moderat, cu intensificări pe parcursul zilei la munte (rafale de 40...60 km/h) și pe suprafețe mici în rest, cu precădere asociate averselor. Temperaturile maxime vor fi cuprinse între 20 de grade în nordul Moldovei și 34 de grade în Banat și sud-vestul Olteniei, iar cele minime se vor încadra între 7 grade în estul Transilvaniei și 21 de grade pe litoral. Izolat vor fi condiții de ceață, mai ales pe văi și în depresiuni.
LA BUCUREŞTI
Vremea se va încălzi și va deveni călduroasă. Cerul va fi variabil, mai mult senin în prima parte a zilei și noaptea, iar vântul va sufla slab și moderat. Temperatura maximă va fi de 32...33 de grade, iar cea minimă de 15...17 grade.
II. CALITATEA APEI



Administrația Națională Apele Române informează despre producerea, în data de 10.07.2026, ora 13.30, unei poluari accidentale cu produse petroliere, a apei raului Barzava in zona podului aflat in cosntractie din zona Kaufland Govândari, judetul Caras Sevrin. Echipa SGA CS deplasată în teren a observat ușoare urme de produs petrolier. Nu s-a raporttat mortalitate piscicola. Nu a fost afectată nicio sursă de alimentare cu apă din aval. Nu s-a identificat nicio sursă de poluare, nu s-au prelevat probe de apă iar poluarea a fost declarată sistată la ora 15.00. 


Administrația Națională Apele Române informează că în data  de 10.07.2026, ora 13:50,  dispeceratul ABA-DL a fost informat telefonic de catre  reprezentantul O.N.G. Mare Nostrum, despre existenta unui delfin esuat pe plaja din localitatea Tuzla, judetul Constanta. 



Administrația Națională Apele Române informează că în data  de 10.07.2026, ora 14.00,  dispeceratul ABA-DL a fost informat telefonic de catre  reprezentantul O.N.G. Mare Nostrum, despre existenta unui delfin esuat pe plaja din statiunea Vama Veche- zona plaja - Archida del Mar, judetul Constanta. 
III. CALITATEA MEDIULUI

1. În domeniul aerului



Nu s-au înregistrat evenimente deosebite.

2. În domeniul solului și vegetației


Direcția Județeană de Mediu Teleorman din cadrul A.N.M.A.P. și Comisariatul Județean Teleorman din cadrul G.N.M. informează despre producerea, în data de 10.07.2026, ora 09.30 unei poluari accidentale a solului (cca 800 mp teren arabil privat, cultivat cu grau) cu cca 100 litri titei si cca 300 litri apa de zacamant din cauza unei avarii la conducta de transport titei pe raza localității Cosmești, județul Teleorman. Masuri: oprirea pomparii, vidanjarea poluantului, montarea unei sarniere. În zona incidentului a fost săpată o groapă, în imediata vecinătate a amprizei drumului de exploatare pe terenul agricol, pentru colectarea fluidului și pentru limitarea extinderii poluării.

3.În domeniul supravegherii radioactivităţii mediului
Nu s-au înregistrat evenimente deosebite.

3. În municipiul Bucureşti

Nu s-au înregistrat evenimente deosebite. 

